དཔལ་རྟ་མགྲིན་གྱི་ཆོས་སྐོར་ནི་སློབ་དཔོན་པདྨ་སམ་བྷ་ཝའི་ཐུགས་དམ་ཞིག་ཡིན་ཞིང་ཁོང་གིས་བཙན་པོ་ཁྲི་སྲོང་ལྡེའུ་བཙན་ལ་གནང་ནས་བཟུང་བོད་ལ་དར་མགོ་ཚུགས།དེ་བཞིན་དུ་རྟ་མགྲིན་ནི་ཇོ་བོའི་རྗེའི་ཐུགས་དམ་ཞིག་ཀྱང་ཡིན།དེའི་སྐོར་ཡང་ཇོ་བོའི་རྣམ་ཐར་ན་འདི་ལྟར་གསལ།དེ་ནས་ཀ་བ་ཤཱཀྱ་དབང་ཕྱུག་གིས་སྤྱན་དྲངས་ཏེ།འཕན་ཡུལ་ལན་པ་སྤྱིལ་བུར་ཆོས་མང་པོ་གསུངས།ཉིན་ཞིག་ཇོ་བོ་ཆོས་ཁྲི་ཁ་ནས་ལྷུང་བས།ཇོ་བོའི་ཞལ་ནས།འདི་ན་མི་མ་ཡིན་ཆེན་པོ་ཞིག་འདུགཁྱེད་ཀྱིས་དེ་ང་ལ་མི་སྦྲོན་པ་གསུང་བ་དང་།མི་མ་ཡིན་ལ།ད་ཁྱོད་ཡིན་ཅིག་གསུངས་ནས་རྟ་མགྲིན་ཤྭ་ན་བཞི་སྐོར་གྱི་སྒྲུབ་པ་མཛད་དེ་བཏུལ།དེ་ཡང་སྤྱིར་ན་ཇོ་བོ་བོད་དུ་ཕེབས་ནས་སྔགས་ཀྱི་ཆོས་མང་པོ་ཡོངས་གྲགས་སུ་མ་གསུངས་པ་དང་།ཡི་དམ་ཁྲོ་བོའི་སྒྲུབ་པ་མཛད་ཚུལ་གཞན་མེད་ཀྱང་དཔལ་རྟ་མགྲིན་གྱི་སྒྲུབ་པ་མཛད་པ་འདི་དམིགས་བསལ་གྱི་གལ་ཆེན་དུ་གྱུར་ཡོད་པ་དེ་ནི་བཀའ་གདམས་གསར་མ་སྟེ་རི་བོ་དགེ་ལྡན་པས་རྟ་མགྲིན་བརྟེན་པའི་རྒྱུ་མཚན་ཞིག་ཡིན།